Lav et referat af nedenstående tekst:

Tekst:
Det lyder voldsomt, men for landsholdsprofilen Simon Hald kunne det have været værre end et brud på skinnebensknoglen. Hald frygtede nemlig en længere pause, efter han i Flensburg-Handewitts seneste kamp fik en spiller ned over det ene ben, mens det var helt strakt. - Det resulterede i, at jeg har fået en fibersprængning i en af de mindre muskler og et brud i den øverste del af skinnebensknoglen, fortæller Simon Hald til TV 2 SPORT. - Det er megaærgerligt, men jeg er trods alt lidt lettet over, at det ikke var en større skade. Jeg er ude i 4-6 uger ifølge lægerne. Træner kalder det "bittert" Uheldet skete lørdag den 10. september i en udekamp mod Hannover-Burgdorf, som Flensburg vandt 35-25. Derfor var Hald ikke med, da Flensburg spillede 31-31 mod Füchse Berlin torsdag aften. - Det er bittert for både os og for Simon, udtaler Flensburg-træner Maik Machulla til klubbens hjemmeside . - Han er en meget vigtig del af vores forsvar, og han er kommet stærkt i gang med sæsonen. Jeg har ondt af ham, fordi han nu bliver sat nogle uger tilbage, tilføjer træneren. Med torsdagens 31-31-kamp har både Flensburg-Handewitt og Füchse Berlin fået syv point i de første fire spillerunder i Bundesligaen.

Referat:
Simon Hald blev skadet i Flensburg-Handewitts seneste kamp mod Hannover-Burgdorff.